গত চব্বিশ ঘণ্টা টানা বৃষ্টিতে নাকাল হয়েছে শহর। ইতিমধ্যেই শহরের বহু অংশ জলের নীচে। আবহাওয়া দফতর জানাচ্ছে, এক্ষুনি বৃষ্টি কমার সম্ভাবনাও তেমন নেই।
গতকালই নিম্নচাপের প্রভাবে গোটা দক্ষিণবঙ্গে বৃষ্টি শুরু হয়েছিল। পশ্চিমবঙ্গের উপকূল-লাগোয়া উত্তর-পশ্চিম বঙ্গোপসাগরের উপরে অবস্থান করা নিম্নচাপটির দাপটে ভারী বর্ষণ শুরু হয়। কলকাতা শহর ও শহরতলি জলমগ্ন হয়ে যায় বৃষ্টির দাপটে। দুই চব্বিশ পরগনা, দুই মেদিনীপুর, হাওড়া, হুগলি এবং ঝাড়গ্রামেও বৃষ্টি হয়েছে।
দেখে নিন কলকাতার পার্শ্ববর্তী অঞ্চলে কোথায় কত বৃষ্টি হয়েছে

হাওয়া অফিসে জানাচ্ছে, নিম্নচাপটি আপাতত বিহারের দিকে সরে গিয়েছে। তবে রয়ে গিয়েছে তার প্রভাব। এর জেরেই আরও কয়েক ঘণ্টা শহরে বিক্ষিপ্ত বৃষ্টি চলবে।